ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவின் மொத்த கொவிட் தடுப்பூசி எண்ணிக்கை: 13.23 கோடியைக் கடந்தது
கொவிட்-19 தொற்றுக்கு எதிரான உலகின் மாபெரும் தடுப்பூசி போடும் திட்டத்தின் கீழ், இந்தியாவில் இதுவரை செலுத்தப்பட்டுள்ள தடுப்பூசிகளின் எண்ணிக்கை 13.23 கோடியைக் கடந்துள்ளது.
இன்று காலை 7 மணி வரை, 19,28,118 முகாம்களில் 13,23,30,644 பயனாளிகளுக்கு, கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் சுமார் 22 லட்சம் டோஸ்கள் போடப்பட்டுள்ளன.
96-வது நாளான நேற்று , நாடு முழுவதும் 22,11,334 பேருக்குத் தடுப்பூசி செலுத்தப்பட்டது.
கடந்த 24 மணி நேரத்தில் 3,14,835 பேர் புதிதாகப் பாதிக்கப்பட்டுள்ளனர்.
மகாராஷ்டிரா, உத்தரப் பிரதேசம், தில்லி, கர்நாடகா, கேரளா, சத்திஸ்கர், மத்தியப் பிரதேசம், பிகார், குஜராத், ராஜஸ்தான் ஆகிய பத்து மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 75.66 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 67,468 பேரும், உத்தரப் பிரதேசத்தில் 33,106 பேரும், தில்லியில் 24,638 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 22,91,428 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 14.38 சதவீதமாகும்.
நாட்டில் குணமடைந்தவர்களின் எண்ணிக்கை 1,34,54,880 ஆக  இன்று பதிவாகியுள்ளது. கடந்த 24 மணி நேரத்தில் 1,78,841 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 2,104 பேர் உயிரிழந்துள்ளனர். தேசிய உயிரிழப்பு விகிதம் 1.16 சதவீதமாகக் குறைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713356
மத்திய அமைச்சரவை
பொதுத் தேர்தல் 2019-க்குப் பின் நாடாளுமன்றத்தைக் கூட்ட மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற முதலாவது மத்திய அமைச்சரவைக் கூட்டத்தில் 17 ஆவது மக்களவையை ஜூன் 17, 2019 திங்கள் அன்று கூட்டுவதற்கு ஒப்புதல் அளிக்கப்பட்டது. அரசுப் பணிகளுக்கு உட்பட்டு இந்தக் கூட்டத் தொடர் ஜூலை 26 2019 வெள்ளிக்கிழமை முடிவடையும்.
மாநிலங்களவை ஜூன் 20, 2019 வியாழக்கிழமை கூட்டப்படும். அரசுப் பணிகளுக்கு உட்பட்டு இந்தக் கூட்டத் தொடர் ஜூலை 26, 2019 வெள்ளிக்கிழமை முடிவடையும்.
மக்களவைத் தலைவர் தேர்தல் ஜூன் 19, 2019 புதன்கிழமை நடைபெறும்.
அரசியலமைப்புச் சட்டம் பிரிவு 87 -ன் படி, ஜூன் 20, 2019 வியாழன் காலை 11 மணிக்கு நாடாளுமன்ற மைய மண்டபத்தில் இருஅவைகளின் கூட்டுக் கூட்டத்தில் உரையாற்றுமாறு குடியரசுத் தலைவர் கேட்டுக் கொள்ளப்படுவார்.
மத்திய அரசின் பொருளாதார ஆய்வறிக்கை ஜூலை 4, 2019 வியாழன் அன்று சமர்ப்பிக்கப்படும்.
2019-20க்கான மத்திய அரசின் நிதிநிலை அறிக்கை மக்களவையில் ஜூலை 5, 2019 வெள்ளிக்கிழமை காலை 11 மணிக்கு சமர்ப்பிக்கப்படும். நிதிநிலை அறிக்கை சமர்ப்பிக்கப்பட்ட/அளிக்கப்பட்ட பின், இருஅவைகளும் நாள் முழுமைக்கும் ஒத்திவைக்கப்படும்.
தொலைதொடர்பு மற்றும் தகவல் தொழில்நுட்ப அமைச்சகம்
2018 ஆம் ஆண்டின் முக்கிய சாதனைகள்
இந்தியாவை அறிவுசார் பொருளாதார நாடாக மாற்றியமைக்கவும், டிஜிட்டல் சேவைகளை அணுகுதல், உள்ளார்ந்த டிஜிட்டல்மயம், டிஜிட்டல் அதிகாரமளித்தல் போன்றவற்றை வழங்குவதுடன், டிஜிட்டல்மயத்தில் நிலவும் இடைவெளியை சரிசெய்து, டிஜிட்டல் அதிகாரமிக்க சமுதாயத்தை உறுதிசெய்யும் நோக்குடன், டிஜிட்டல் இந்தியா திட்டத்தை அரசு செயல்படுத்தி வருகிறது.
2018 நவம்பர் வரை நாட்டிலுள்ள 122.9 கோடி மக்களுக்கு ஆதார் மூலம் டிஜிட்டல் அடையாளம் வழங்கப்பட்டுள்ளது. மக்கள் தொகையில் மொத்தம் 99% வயது முதிர்ந்தவர்களுக்கு ஆதார் வழங்கப்பட்டுள்ளது.
டிஜிட்டல் பணப்பரிவர்த்தனை
- டிஜிட்டல் பணப்பரிவர்த்தனை வளர்ச்சி அடைவது நாட்டின் பொருளாதார சூழலை மாற்றியமைக்கும்.
- பீம்-யூபிஐ மற்றும் பீம் ஆதார் ஆகிய இந்தியாவின் தனித்துவ பணப்பரிவர்த்தனை முறைகள் உலகளாவிய அங்கீகாரத்தைப் பெற்றுள்ளன.
- கடந்த நான்கு ஆண்டுகளில் டிஜிட்டல் பணப்பரிவர்த்தனை அளவு பன்மடங்கு அதிகரித்துள்ளது. 2014-15-ல் 316 கோடியாக இருந்த டிஜிட்டல் பணப்பரிவர்த்தனை, 2017-18-ல் 2,071 கோடியாக அதிகரித்துள்ளது. தற்போது பீம்செயலி பணத்தை அனுப்புவதற்கும், பெறுவதற்கும், பல்வேறு சேவைகளுக்கான கட்டணங்களை செலுத்துவதற்கும் முக்கியமான டிஜிட்டல் பரிவர்த்தனை முறையாக மாறியுள்ளது. 2018 நவம்பரில் மட்டும் 173 லட்சத்திற்கு மேற்பட்ட பரிவர்த்தனைகள் மூலம் ரூ.7,987 கோடி அளவிற்கு பீம்செயலி மூலம் பணப்பரிவர்த்தனை செய்யப்பட்டுள்ளது.
செல்போன் மற்றும் ஸ்மார்ட் போன் பயன்படுத்துவோர் எண்ணிக்கை அதிகரித்திருப்பது டிஜிட்டல் சேவை முறையை பெருமளவு மாற்றியமைத்துள்ளது. ஜன்தன் வங்கிக் கணக்குகளை செல்போன் மற்றும் ஆதார் எண்ணுடன் இணைத்ததன் மூலம், ஏழை மக்கள் தங்களுக்கான நலத்திட்ட உதவிகளை தங்களது வங்கிக் கணக்கில் நேரடியாகப் பெற முடிகிறது. அரசின் 433 திட்டங்களின் பயன், வாடிக்கையாளர்களுக்கு ஆதார் அடிப்படையில் நேரடியாக வழங்கப்படுகிறது. கடந்த 4 ஆண்டுகளில் இத்திட்டத்தின் மூலம் ரூ.5.49 லட்சம் கோடி பயனாளிகளின் வங்கிக் கணக்குகளில் நேரடியாக வரவு வைக்கப்பட்டதன் மூலம் அரசுக்கு ரூ.90,000 கோடிக்கு மேல் சேமிப்பு கிடைத்துள்ளது.
மாணவர்களுக்கான தேசிய கல்வி உதவித்தொகை வலைப்பக்கம் மூலம், 1.8 கோடி மாணவர்களுக்கு ரூ.5276 கோடி வழங்கப்பட்டுள்ளது. இதேபோன்று, ஓய்வூதியர்களுக்கான ஜீவன் பிரமான் திட்டத்தின் மூலம், அவர்கள் டிஜிட்டல் முறையிலேயே தங்களது உயிர்வாழ் சான்றிதழை சமர்ப்பிக்க வழிவகை ஏற்பட்டுள்ளது. இதுதவிர, ஈ-நாம் எனப்படும் மின்னணு முறையிலான தேசிய வேளாண் சந்தை முறை, வேளாண் விளை பொருட்களை விவசாயிகள் நேரடியாக விற்பனை செய்ய உதவுகிறது.
நாட்டிலுள்ள அனைத்து உயர்கல்வி மற்றும் ஆராய்ச்சி நிறுவனங்களையும் ஒருங்கிணைக்கும் வகையில் தேசிய அறிவுசார் கட்டமைப்பு, டிஜிட்டல் எழுத்தறிவு மற்றும் சிறு நகரங்களில் வேலைவாய்ப்பை உருவாக்குவதற்கான மெய்ட்டி போன்ற பல்வேறு திட்டங்களும் செயல்படுத்தப்படுகிறது.
இந்தியாவில் செல்போன் பயன்பாடு அதிகரித்து வரும் வேளையில், அவற்றின் உற்பத்தியும் 29% அதிகரித்து, 22.5 கோடி செல்போன்கள் இந்த ஆண்டு உற்பத்தி செய்யப்பட்டுள்ளது. இதன் மூலம் சுமார் 6.7 லட்சம் பேர்  வேலைவாய்ப்பு பெற்றுள்ளனர்.
மின்னணு மற்றும் தகவல் தொழில்நுட்பம்
உமாங்க் செயலியின் மூன்றாவது ஆண்டை குறிக்கும் இணைய மாநாட்டில் செயலியின் சர்வதேச பதிப்பு வெளியிடப்பட்டது
இரண்டாயிரத்துக்கும் அதிகமான சேவைகளை வழங்கி வரும் உமாங்க் செயலியின் மூன்றாவது ஆண்டை குறிக்கும் வகையில் மத்திய மின்னணு, தகவல் தொழில்நுட்பம், தொலைத்தொடர்பு சட்டம் மற்றும் நீதி அமைச்சர் திரு ரவிசங்கர் பிரசாத்தின் தலைமையில் இணைய மாநாடு ஒன்று இன்று  நடைபெற்றது.
இந்த செயலியின் பங்குதாரர்களாக உள்ள சுமார் 20 துறைகளின் ஆலோசனைகள் மற்றும் பின்னூட்டங்கள் ஆகியவற்றை பெற்றுக் கொள்வதற்காக இந்த மாநாடு நடைபெற்றது. உமாங்கின் முக்கிய பங்குதாரர்கள் இந்த நிகழ்வில் பங்கேற்றனர்.
தொழிலாளர் வருங்கால வைப்பு நிதி நிறுவனம், நேரடி பலன் பரிவர்த்தனை துறைகள், தொழிலாளர் அரசு காப்பீட்டு நிறுவனம், சுகாதாரம், கல்வி, வேளாண், கால்நடை பராமரிப்பு அமைச்சகங்கள், பணியாளர் தேர்வாணையம் ஆகியவை உமாங்கின் முக்கிய பங்குதாரர்கள் ஆவாவர்கள்.
இந்த மாநாட்டின் போது, அமெரிக்கா, இங்கிலாந்து, கனடா, ஆஸ்திரேலியா, ஐக்கிய அரபு எமிரேட், நெதர்லாந்து, சிங்கப்பூர், ஆஸ்திரேலியா மற்றும் நியூசிலாந்து ஆகிய தேர்ந்தெடுக்கப்பட்ட நாடுகளுக்கான உமாங்க் செயலியின் சர்வதேச பதிப்பு வெளியிடப்பட்டது.
அயல்நாடுகளில் உள்ள இந்திய மாணவர்கள், வெளிநாடுகளில் வாழும் இந்தியர்கள் மற்றும் இந்திய சுற்றுலா பயணிகள் ஆகியோர் இந்திய அரசின் சேவைகளை எந்நேரமும் பெற இந்த செயலி உதவிகரமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675131
-----
(Visitor Counter : 139
பாதுகாப்பு அமைச்சகம்
முப்படை துணைத் தளபதிகளின் நிதி அதிகாரத்தை மத்திய பாதுகாப்பு அமைச்சகம் ஐந்து மடங்காக உயர்த்தியது
ராணுவப் படைகளின் வருவாய் தொடர்பான கொள்முதல் சார்ந்த முடிவுகளை விரைவாக மேற்கொள்வதை உறுதி செய்யும் வகையில் முப்படை துணைத் தளபதிகளின் நிதி அதிகாரத்தை மத்திய பாதுகாப்பு அமைச்சகம் ஐந்து மடங்காக உயர்த்தியது. இந்த புதிய அதிகாரம் வழங்கப்பட்டதின் மூலம், ரூ.500 கோடி வரை செலவு செய்வதற்கான அதிகாரம் துணைத் தளபதிகளுக்கு வழங்கப்பட்டுள்ளது. இது ராணுவப்படைகளின் திறனை மேம்படுத்த உதவும்.
ராணுவப்படைகளின் தயார் நிலையை மேம்படுத்தும் வகையில் ஆயுதம் மற்றும் படைக் கலன்களை வலுப்படுத்தும் விதத்தில் இந்த முக்கிய முடிவை மத்திய பாதுகாப்பு அமைச்சர் திருமதி. நிர்மலா சீத்தாராமன் எடுத்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
1 நிமிடத்துக்குள் பேருந்துகளில் தீயை அணைக்கும் கருவி, மத்திய அமைச்சர்கள் பார்வை
பேருந்துகளில் 30 வினாடிகளில் தீயை கண்டுபிடித்து, ஒரு நிமிடத்துக்குள் தீயை அணைக்கும் வகையில் பாதுகாப்பு ஆராய்ச்சி மற்றும் மேம்பாட்டு நிறுவனம்  உருவாக்கிய கருவியை மத்திய அமைச்சர்கள் திரு.ராஜ்நாத் சிங், திரு. நிதின் கட்கரி ஆகியோர் பார்வையிட்டனர்.
பேருந்தில் பயணிகள் அமர்ந்திருக்கும் பகுதியில் தீ பற்றினால், அதை 30 வினாடிகளுக்குள் கண்டுபிடித்து, நீராவியை பீய்ச்சி அடித்து, தீயை ஒரு நிமிடத்துக்குள் அணைக்கும் கருவி, பேருந்து இன்ஜினில் தீப்பற்றினால் ஏரோசால் மூலம் தீயை அணைக்கும் கருவி ஆகியவற்றை டிஆர்டிஓ உருவாக்கியது. இதற்காக பேருந்தில் 80 லிட்டர் கொள்ளவு தண்ணீர் டேங்க், 6.8 கிலோ நைட்ரஜன் சிலிண்டர் ஆகியவை பொருத்தப்படும். இந்த டேங்கிலிருந்து செல்லும் குழாய்கள், பேருந்தில் 16 இடங்களில் உள்ள தானியங்கி குழாய்களுடன் பொருத்தப்பட்டிருக்கும். இவற்றின் செய்முறை விளக்கத்தை, தில்லியில் உள்ள டிஆர்டிஓ பவனில் பாதுகாப்புத்துறை அமைச்சர் திரு. ராஜ்நாத் சிங், மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு.நிதின் கட்கரி ஆகியோர் இன்று பார்வையிட்டனர். இது தவிர , டிஆர்டிஓ-வின் பல திட்டங்கள், கருவிகள் குறித்தும் அமைச்சர்களிடம் விவரிக்கப்பட்டது. இந்த நவீன கருவிகள் மூலம் தீ விபத்துகளில் இருந்து பயணிகள் மற்றும் பேருந்துகளைப் பாதுகாக்க முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1671417
----
(Visitor Counter : 165
சுகாதாரம் மற்றும் குடும்ப நலத்துறை அமைச்சகம்
ஒரே நாளில் மிக அதிகமானோர் குணமடைந்தனர் ; 36,000-க்கும் மேற்பட்ட நோயாளிகள் மருத்துவமனையிலிருந்து வீடு திரும்பினர்.
இதுவரை இல்லாத வகையில், நேற்று ஒரே நாளில் மிக அதிகமானோர் குணமடைந்தனர். கடந்த 24 மணி நேரத்தில் மட்டும், கோவிட்-19 தொற்றால் பாதிக்கப்பட்ட நோயாளிகளில் 36,145 பேர் குணமடைந்து வீடு திரும்பினர். இதன் மூலம், குணமடைந்தோரின் மொத்த எண்ணிக்கை 8,85,576-ஆக உயர்ந்துள்ளது. குணமடைவோர் வீதமும், 64 சதவீதம் என்ற புதிய உச்சத்தை நோக்கி வேகமாக நெருங்கி வருகிறது. இன்று இது 63.92 சதவீதம் என்ற அளவில் உள்ளது. கோவிட்-19 தொற்றுக்கு சிகிச்சை பெறும் நோயாளிகளின் எண்ணிக்கைக்கும், குணமடைவோர் எண்ணிக்கைக்கும் இடையேயான வித்தியாசம் அதிகரித்து வந்த நிலைமாறி, தற்போது அதிக அளவிலான நோயாளிகள் குணமடைந்து வருவது தெரியவந்துள்ளது. இந்த இடைவெளி 4 லட்சத்தைக் கடந்து, தற்போது 4 லட்சத்து 17 ஆயிரத்து 694 ஆக உள்ளது. சிகிச்சை பெறுவோர் எண்ணிக்கையை விட , குணமடைவோர் எண்ணிக்கை 1.89 மடங்கு அதிகமாகும்.
“பரிசோதனை செய்தல், தடம் அறிதல் மற்றும் சிகிச்சை“ என்ற செயல்திட்டத்தை உறுதியாகச் செயல்படுத்தி, குணமடைவோர் எண்ணிக்கை அதிகரிப்பதற்குத் தொடர்ந்து நடவடிக்கை எடுக்குமாறு, அனைத்து மாநிலங்கள் / யூனியன் பிரதேச அரசுகளை மத்திய அரசு அறிவுறுத்தியுள்ளது. இதுவரை இல்லாத வரலாற்று அளவாக, முதன் முறையாக, ஒரே நாளில் 4,40,000 பேருக்கு பரிசோதனை செய்யப்பட்டுள்ளது. கடந்த 24 மணி நேரத்தில் 4,42,263 மாதிரிகள் பரிசோதிக்கப்பட்டதன் மூலம், 10 லட்சம் பேருக்கு 11,805 ஆக அதிகரிக்கப்பட்டுள்ளது. இதுவரை மேற்கொள்ளப்பட்ட மொத்த சோதனைகளின் எண்ணிக்கை 1,62,91,331-ஆக உயர்ந்துள்ளது. முதன் முறையாக அரசு பரிசோதனைக் கூடங்களில் 3,62,153 மாதிரிகள் பரிசோதனை என்ற புதிய சாதனை படைக்கப்பட்டுள்ளது. தனியார் பரிசோதனைக் கூடங்களிலும் ஒரு புதிய உச்சமாக, 79,878 மாதிரிகள் ஒரே நாளில் பரிசோதிக்கப்பட்டுள்ளன.
அரசு மற்றும் தனியார் துறை முயற்சிகளின் மூலம், மருத்துவமனைக் கட்டமைப்பு வசதிகள் மேம்படுத்தப்பட்டு, அதிகளவில் பரிசோதனை செய்யப்படுவதன் வாயிலாக, கோவிட்-19 நோயால் பாதிக்கப்பட்டவர்களை விரைவில் அடையாளம் கண்டு, உரிய சோதனைகளை மேற்கொள்வதன் மூலம், உயிரிழப்புகளைக் குறைக்க வழிவகை ஏற்பட்டுள்ளது. இதன் விளைவாக, உயிரிழப்பு வீதமும் பெருமளவிற்குக் குறைந்து, தற்போது 2.31சதவீதமாக உள்ளது. உலகிலேயே, மிகக் குறைந்த உயிரிழப்பு ஏற்படும் நாடுகளில் ஒன்றாக இந்தியா உள்ளது.
பிரதமர் அலுவலகம்
நாரிசக்தி விருது பெற்றவர்களுடன் பிரதமர் கலந்துரையாடினார்
நாரிசக்தி விருது பெற்றவர்களைப் பிரதமர் திரு நரேந்திர மோடி இன்று  சந்தித்து உரையாடினார்.
விருது வென்றவர்களின் சாதனைகளுக்காகப் பிரதமர் அவர்களைப் பாராட்டினார். அவர்களின் பணி மற்றவர்களுக்கு ஊக்கமளிப்பதாக இருக்கின்றன என்று குறிப்பிட்ட பிரதமர், அவர்கள் சார்ந்த துறைகளில் மேலும் சாதனைகள் புரியுமாறு அறிவுறுத்தினார்.
தூய்மை இந்தியா திட்டம் பற்றி குறிப்பிட்ட அவர், அதன் வெற்றிக்கு மிகப் பெரிய காரணம் பெண்கள் அதற்கு முக்கியத்துவம் அளித்ததுதான் என்றார். பிரயாக்ராஜில் அண்மையில் முடிவடைந்த கும்பமேளா பற்றி குறிப்பிட்டப் பிரதமர், இந்த முறை அது விவாதத்திற்குரிய விஷயமாக இருந்தது. ஏனெனில், துப்புரவும், தூய்மையும் மிக உயர்ந்த நிலையில் இருந்ததுதான். தூய்மை என்பது தற்போது மக்கள் இயக்கமாக மாறியுள்ளது என்றும் அவர் கூறினார்.
தூய்மை இயக்கத்தின் அடுத்தக் கட்டம் என்பது கழிவுப் பொருட்களை செல்வமாக மாற்ற வேண்டும் என்பதுதான் என்று பிரதமர் தெரிவித்தார்.
இந்திர தனுஷ் இயக்கத்தின் மூலம் குழந்தைகளுக்கு தடுப்பூசி, ஊட்டச்சத்து குறைப்பாட்டைப் போக்குதல் போன்ற விஷயங்கள் பற்றியும் பிரதமர் பேசினார். இந்த இரண்டு விஷயங்களிலும் வெற்றியை உறுதி செய்ய பெண்களின் பங்கு முக்கியமானது என்றும் அவர் குறிப்பிட்டார்.
மத்திய மகளிர் மற்றும் குழந்தைகள் மேம்பாட்டுத்துறை அமைச்சர் திருமதி மேனகா காந்தி, இந்த நிகழ்ச்சியில் உடனிருந்தார்.
-----
(Visitor Counter : 230
பிரதமர் அலுவலகம்
பிரதமர் மோடி மற்றும் ஆப்கானிஸ்தான் அதிபர் இடையே தொலைபேசி உரையாடல்.
பிரதமர் திரு. நரேந்திர மோடி ஆப்கானிஸ்தான் அதிபர் டாக்டர் அஷ்ரப் கனியுடன் தொலைபேசியில் உரையாடினார். இரு தலைவர்களும் தங்களின் பக்ரீத் வாழ்த்துக்களைப் பரிமாறிக் கொண்டனர்.
ஆப்கானிஸ்தான் தேவைகளைப் பூர்த்தி செய்ய உணவு மற்றும் மருத்துவ உதவிகளை சரியான நேரத்தில் வழங்கிய பிரதமர் மோடிக்கு ஆப்கானிஸ்தான் அதிபர் கனி நன்றி தெரிவித்தார். அமைதியான, வளமான மற்றும் அனைவரையும் உள்ளடக்கிய ஆப்கானிஸ்தானுக்கான தேடலில் ஆப்கானிஸ்தான் மக்களுடன் இந்தியா என்றும் துணை நிற்கும் என்ற உறுதிப்பாட்டை பிரதமர் மீண்டும் வலியுறுத்தினார். இரு தலைவர்களும் பிராந்திய பகுதியில் அதிகரித்து வரும் பாதுகாப்புப் பிரச்சினைகள் மற்றும் இருதரப்பிற்கும் நன்மை பயக்கும் பிற துறைகள் குறித்த தங்களின் கருத்துக்களைப் பரிமாறிக் கொண்டனர்.
பிரதமர் அலுவலகம்
ஜப்பான் டோக்கியோவில் இந்திய சமூகத்தினருடன் பிரதமர் கலந்துரையாடல்
டோக்கியோவில் இந்திய சமூகத்தினருடன் பிரதமர் திரு. நரேந்திர மோடி இன்று கலந்துரையாடினார். இந்த நிகழ்ச்சியில் பேசிய பிரதமர் இந்திய-ஜப்பான் உறவின் பல்வேறு அம்சங்கள் குறித்து எடுத்துரைத்தார்.
தனக்கு அளிக்கப்பட பிரமாண்ட வரவேற்பிற்காக பிரதமர் ஜப்பான் பிரதமர் ஷின்சோ அபெவிற்கும் ஜப்பான் மக்களும் நன்றி தெரிவித்தார். ஜப்பானில் உள்ள இந்திய சமூகத்தினருக்கு பிரதமர் தீபாவளி வாழ்த்து தெரிவித்தார்.
இந்திய சமூகத்தினரை இந்தியாவின் தூதர்கள் என்று கூறிய பிரதமர் இந்தியாவில் முதலீடு செய்யுமாறும் தாய்நாட்டுடனான கலாச்சார உறவினை பேணிகாக்குமாறும் கேட்டுக்கொண்டார்.
கடந்த நான்கு ஆண்டுகளாக மத்திய அரசு செய்துள்ள சாதனைகள் குறித்து பேசிய பிரதமர், இந்திய தீர்வுகள்- உலகளாவிய பயன்பாடுகள் எனும் உத்வேகத்தோடு இந்தியா தொடர்ந்து பணிபுரிகிறது என்றார். அனைவரையும் உள்ளடக்கிய நிதி திட்டங்கள் குறிப்பாக மக்கள் நிதி திட்டம், ஆதார், மற்றும் இணைய பரிமாற்ற முறை தற்போது உலக நாடுகளால் பாராட்டப்படுகிறது.
பெரும் வெற்றிபெற்ற விண்வெளி திட்டம் மற்றும் வேகமாக வளர்ந்துவரும் இணைய உட்கட்டமைப்பு ஆகியவை குறித்தும் பிரதமர் எடுத்துரைத்தார். இந்தியாவில் தயாரிப்போம் திட்டம் மின்னணு மற்றும் வாகன உற்பத்தி துறையில் இந்தியாவை சர்வதேச மையமாக மாற்றியுள்ளது.
புதிய இந்தியாவை வடிவமைப்பதற்காக ஸ்மார்ட் உட்கட்டமைப்பை ஏற்படுத்துவதில் ஜப்பான் ஆற்றிய பங்கு குறித்தும் பிரதமர் கூறினார். இந்தியா மற்றும் ஜப்பான் இடையே உள்ள உறவினை மேலும் வலுபடுத்த தொடர்ந்து பணியாற்றுமாறு பிரதமர் இந்திய சமூகத்தினரை கேட்டுக்கொண்டார்.
பிரதமர் மோடி இரண்டு நாள் பயணமாக ஜப்பான் சென்றுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 200.91 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 29,12,855 கோடி டோஸ்கள் செலுத்தப்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,48,881
கொவிட் சிகிச்சை பெறுபவர்கள் எண்ணிக்கை 0.34 சதவீதமாக உள்ளது. குணமடைந்தோர் விகிதம் தற்போது 98.46 சதவீதம்
கடந்த 24 மணி நேரத்தில் 18,294 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,31,50,434 என அதிகரித்துள்ளது.
கடந்த 24 மணி நேரத்தில் 21,566 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.25 சதவீதம் ஆகும்
வாராந்திர பாதிப்பு விகிதம் 4.51 சதவீதம் ஆகும்
இதுவரை மொத்தம் 87.11 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,07,360 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843287
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொடர்ந்து நடைபெற்று வருகிறது
நடப்பு கரீப் பருவ சந்தைக் காலத்தில் , கரீப் பருவப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப்பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப்பிரதேசம், ஒடிசா, மகாராஷ்டிரா, மத்தியப்பிரதேசம், பிகார், சத்திஸ்கர், கேரளா, மேற்கு வங்கம் மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 24 வரை 445.86 இலட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்த ஆண்டில் இதே காலத்தில் 355.87 இலட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்த ஆண்டை விட இந்த ஆண்டு நெல் கொள்முதல் 25.28 சதவீதம் அதிகம். இந்த ஆண்டு இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 இலட்சம் மெட்ரிக் டன் கொள்முதல் செய்யப்பட்டுள்ளது.
நடப்பு கரீப் பருவ சந்தைக் காலத்தில் 54.78 இலட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருள்களுக்கு குறைந்தபட்ச ஆதரவு விலையாக ரூ. 84178.81 கோடி பெற்றுள்ளனர்.
மேலும், மாநிலங்கள் வேண்டுகோள் படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப்பிரதேசம், ஒடிசா, ராஜஸ்தான் மற்றும் ஆந்திரப்பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப்பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 இலட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விடக் குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683614
------
(Visitor Counter : 113
எரிசக்தி அமைச்சகம்
வளர்ச்சிக்கான எரிசக்தி கூட்டாண்மை : இந்தியா - இங்கிலாந்து மின்துறை அமைச்சர்களின் 3வது பேச்சுவார்த்தை
வளர்ச்சிக்கான எரிசக்தி குறித்து இந்தியா -இங்கிலாந்து மின்துறை அமைச்சர்கள் இடையே நடக்கும் 3வது பேச்சுவார்த்தை நேற்று மாலை காணொலி வாயிலாக நடந்தது.
இதில் இந்தியா சார்பில் மத்திய மின்துறை மற்றும் புதிய மற்றும் புதுப்பிக்கத்தக்க எரிசக்தி துறை அமைச்சர் திரு ஆர்.கே.சிங் கலந்து கொண்டார். இங்கிலாந்து சார்பில் வர்த்தகம் மற்றும் எரிசக்தி துறை அமைச்சர் குவாசிகுவார்டெங் பங்கேற்றார்.
தங்கள் நாடுகளில் தற்போது நடைபெறும் எரிசக்தி மாற்ற நடவடிக்கைகள் குறித்தும், சூரிய மின்சக்தி, காற்றாலை மின்சக்தி, சேமிப்பு, மின்சார வாகனங்கள், மாற்று எரிபொருட்கள் உட்பட புதுப்பிக்கத்தக்க எரிசக்தியில் கவனம் செலுத்துவது குறித்து இருநாட்டு மின்துறை அமைச்சர்கள் விரிவாக பேசினர்.
இருதரப்பு கூட்டுறவின் கீழ் கடந்த 2 ஆண்டுகளில் மேற்கொள்ளப்பட்ட குறிப்பிடத்தக்க பணி குறித்து இங்கிலாந்து சார்பில் விளக்கப்பட்டது. இதை இரு தரப்பினரும் பாராட்டினர்.
இந்தியா - இங்கிலாந்து எதிர்கால உறவுகள் குறித்த 2030ம் ஆண்டு திட்டங்களையும் இருதரப்பினரும் வரவேற்றனர். மின்சாரம் மற்றும் சுத்தமான போக்குவரத்து, புதுப்பிக்கத்தக்க எரிசக்தி, பசுமை நிதி மற்றும் சுத்தமான எரிசக்தி ஆராய்ச்சி, ஸ்மார்ட் மின் தொகுப்பு, எரிசக்தி சேமிப்பு, பசுமை ஹைட்ரஜன், சார்ஜிங் கட்டமைப்பு, பேட்டரி சேமிப்பு, புதுப்பிக்கத்தக்க எரிசக்தி துறையில் முதலீடுகளை ஏற்படுத்துதல் குறித்தும் இரதப்பினரும் பேசி, செயல் திட்டங்களை முன்னெடுத்துச் செல்ல ஒப்புக் கொண்டனர்.
மின்துறையில் சுத்தமான எரிசக்தி மாற்றத்தை ஏற்படுத்தி, மலிவான மற்றும் நிலையான எரிசக்தி பெறும் திடமான செயல் திட்டங்களுக்கு சர்வதேச ஒத்துழைப்பு முக்கியம் என பேச்சுவார்த்தையின் முடிவில் இருதரப்பினரும் சுட்டிக் காட்டினர்.
மின்தொகுப்பில் புதுப்பிக்கத்தக்க எரிசக்தியை ஒருங்கிணைப்பதற்கு, பிரதமர் தொடங்கிய ‘ஒரே சூரியன், ஒரே உலகம், ஒரே மின்தொகுப்பு’ என்ற நடவடிக்கை மாற்றாக இருக்கும் என மத்திய மின்துறை அமைச்சர் திரு ஆர்.கே.சிங் நம்பிக்கை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762338
பாதுகாப்பு அமைச்சகம்
பேரிடர் மேலாண்மை குறித்த 5-வது உலக மாநாட்டை பாதுகாப்பு அமைச்சர் தொடங்கி வைத்தார்
பேரிடர் மேலாண்மை குறித்த ஐந்தாவது உலக மாநாட்டை பாதுகாப்பு அமைச்சர் திரு ராஜ்நாத் சிங் தொடங்கி வைத்தார். நிகழ்ச்சியில் பேசிய அமைச்சர், எதிர்கால பேரழிவுகளைத் தடுக்கவும் எதிர்கொள்ளவும் சர்வதேச கட்டிடக்கலையை வலுப்படுத்துமாறு அழைப்பு விடுத்தார்.
மனிதாபிமான நெருக்கடிகள் மற்றும் இயற்கைப் பேரழிவுகளுக்குத் தீர்வு காண்பதற்கான பயனுள்ள எதிர்வினை செயல்முறையானது சாகர் திட்டத்தின் மிக முக்கியமான தூண்களில் ஒன்றாகும் என்று அவர் கூறினார்.
எங்கள் ஆயுதப் படைகள் நாட்டின் நட்பு நாடுகளுக்கு தேவைப்படும் காலங்களில் எப்போதுமே துணை நிற்கின்றன என்று கூறிய திரு சிங்,
கொவிட்-க்குப் பிந்தைய உலகில் உலகளாவிய சவால்களைச் சமாளிக்க கூட்டுத் தீர்வு தேவை என்றார்.
வளர்ந்து வரும் அதிநவீன தொழில்நுட்பங்களின் நன்மைகள் அனைவருக்கும் பகிரப்பட வேண்டும் என்றும் 2030-ன் நிலையான வளர்ச்சி இலக்குகளை செயல்படுத்த உலகளாவிய மற்றும் தேசிய உத்திகளில் புதிய யோசனைகள் தேவை என்றும் அவர் கூறினார்.
பிரதமர் திரு நரேந்திர மோடியால் வெளிப்படுத்தப்பட்ட சாகர்  என்ற கருத்தின் மூலம் ஒன்றிணைந்த இந்தியப் பெருங்கடலுக்கான இந்தியாவின் லட்சியத்தை அவர் வலியுறுத்தினார்.
கடலோர நாடுகளுக்கிடையே பொருளாதாரம் மற்றும் பாதுகாப்பு ஒத்துழைப்பை ஆழமாக்குவது போன்ற தனித்துவமான மற்றும் ஒன்றோடொன்று தொடர்புடைய கூறுகளை சாகர் கொண்டுள்ளது என்பதை பாதுகாப்பு அமைச்சர் அடிக்கோடிட்டுக் காட்டினார்.
நிலம் மற்றும் கடற்பகுதிகளில் பாதுகாப்பதற்கான திறன்களை மேம்படுத்துதல்; நிலையான பிராந்திய வளர்ச்சியை நோக்கி உழைத்தல்; நீல பொருளாதாரம்; மற்றும் இயற்கை பேரழிவுகள், கடற்கொள்ளை மற்றும் பயங்கரவாதம் போன்ற அச்சுறுத்தல்களை சமாளிக்க கூட்டு நடவடிக்கையை ஊக்குவித்தல் ஆகியவை இதன் நோக்கங்களாகும்.
பேரிடர் மேலாண்மை குறித்த 5-வது உலக மாநாடு நவம்பர் 24 முதல் 27 வரை புது தில்லியில் ஐஐடி வளாகத்தில் நடைபெறுகிறது. 'கொவிட்-19 கண்ணோட்டத்தில் பேரிடர்களை எதிர்கொள்வதற்கான உறுதியை கட்டமைப்பதற்கான தொழில்நுட்பம், நிதி மற்றும் திறன்' என்ற தலைப்பில் இந்த நிகழ்வு ஏற்பாடு செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1774611
பிரதமர் அலுவலகம்
மின்துறை அமைச்சகம் மற்றும் புதிய மற்றும் புதுப்பிக்கத்தக்க எரிசக்தி துறை அமைச்சகத்தின் நடவடிக்கைகள் தொடர்பாக பிரதமர் தலைமையில் நடந்த கூட்டத்தின் சுருக்கம்
மின்துறை அமைச்சகம் மற்றும் புதிய மற்றும் புதுப்பிக்கத்தக்க எரிசக்தி அமைச்சகங்களின் பணிகளை பிரதமர் திரு.நரேந்திர மோடி நேற்று மாலை ஆய்வு செய்தார். இந்தக் கூட்டத்தில் மின்துறையை பாதிக்கும் பிரச்னைகளைக் குறைக்க, மாற்றியமைக்கப்பட்ட கட்டண கொள்கை, மின்சார  மசோதா 2020 உள்ளிட்ட கொள்கை நடவடிக்கைகள் குறித்து விவாதிக்கப்பட்டன.
மின்துறையின் நிதி நீட்டிப்புத்திறனை மேம்படுத்துவது, செயல் திறனை அதிகரிப்பது, வாடிக்கையாளர் திருப்தியை அதிகரிப்பதன் அவசியத்தை பிரதமர் வலியறுத்தினார். மாநிலங்கள் மற்றும் பல பகுதிகளில் மின்துறையில் உள்ள பிரச்னைகள், குறிப்பாக மின்விநியோகப் பிரிவில் உள்ள பிரச்னைகளை அவர் சுட்டிக் காட்டினார். எல்லா பிரச்னைகளுக்கு ஒரே தீர்வு காணாமல், ஒவ்வொரு மாநிலத்தின் செயல்பாட்டை மேம்படுத்த, அந்தந்த மாநிலம் தொடர்பான பிரச்னைகளுக்கு மின்துறை அமைச்சகம் தீர்வு காண வேண்டும் என அவர் கூறினார்.
டிஸ்காம் நிறுவனங்கள் தங்களது செயல்திறன் அலகுகளை, ஒரு குறிப்பிட்ட கால இடைவெளியில் வெளியிடுவதை மின்துறை அமைச்சகம் உறுதி செய்ய வேண்டும் என்றும், அப்போதுதான் டிஸ்காம் நிறுவனங்களின் கட்டணங்களை, மக்கள் பிறவற்றுடன் ஒப்பிட்டு அறிய முடியும் என்றும் பிரதமர் அறிவுறுத்தினார். மின்துறையில் பயன்படுத்தப்படும் சாதனங்கள் இந்தியாவில் தயாரித்தவையாக இருக்க வேண்டும் என அவர் மேலும் வலியுறுத்தினார்.
புதிய மற்றும் புதுப்பிக்கத்தக்க எரிசக்தி தொடர்பாக, பிரதமர் கூறுகையில், வேளாண் துறைக்கு உதவும் சூரிய மின்சக்தியை, குடிநீர் குழாய்கள் முதல் குளிர்பதன கிடங்குகள் வரை அனைத்திலும் முழுமையாகப் பயன்படுத்தும் வகையிலான ஒருங்கிணைந்த அணுகுமுறையின் அவசியத்தை பிரதமர் வலியுறுத்தினார். மேற்கூரையில் சூரிய மின்சக்தி தகடுகளைப் பொருத்துவது, ஒவ்வொரு மாநிலத்திலும் ஒரு நகரம்  முழு சூரிய மின்சக்தி நகரமாக இருக்க வேண்டும் எனவும் அவர் வலியுறுத்தினார். இந்தியாவில் உலோக வார்ப்பு, மின்னணு வேஃபர்கள், மின்கலம் மற்றும் பெட்டகம் ஆகியற்றை தயாரிப்பதற்கு சுற்றுச்சூழல் மண்டலத்தை மேம்படுத்துவது குறித்தும் வலியுறுத்தப்பட்டது. இது பிற பயன்களோடு வேலைவாய்ப்பை உருவாக்கவும் உதவும்.
லடாக்கில் கரிம சமநிலை உருவாக்கும் திட்டத்தை துரிதப்படுத்துவது பற்றி விருப்பம் தெரிவித்த பிரதமர், சூரிய மின்சக்தி மற்றும் காற்று மின்சக்தி மூலம் கடலோரப் பகுதிகளில் குடிநீர் சப்ளையை ஏற்படுத்த வேண்டும் எனவும் வலியுறுத்தினார்.
திறன் மேம்பாடு மற்றும் தொழில் முனைவோர் அமைச்சகம்
அங்கீகாரம் மறுக்கப்பட்ட தொழிலியல் பயிற்சி நிறுவனங்களில் குறைகளை ஆராய திறன் மேம்பாடு மற்றும் தொழில் முனைவுத் திறன் அமைச்சகம் மேல் முறையீட்டு குழுவை அமைத்தது
4.01.2018 தேதியிட்ட அறிவிக்கையின்படி அங்கீகாரம் மறுக்கப்பட்ட தொழிலியல் பயிற்சி நிறுவனங்களில் குறைகளை ஆராய திறன் மேம்பாடு மற்றும் தொழில் முனைவுத் திறன் அமைச்சகத்தின் வர்த்தக தலைமை இயக்ககம் மேல் முறையீட்டு குழுவை அமைத்துள்ளது. தில்லி உயர்நீதிமன்றம் பிறப்பித்த உத்தரவுக்கிணங்க இந்த நடவடிக்கை மேற்கொள்ளப்பட்டுள்ளது.
சம்பந்தப்பட்ட தொழில் பயிற்சி நிறுவனங்கள் தங்களது மேல்முறையீடுகளை 16.04.2018-க்கு முன்னதாக தாக்கல் செய்ய வேண்டும். இந்த மேல் முறையீட்டுக்கான விரிவான வழிகாட்டு நெறிமுறைகள் மற்றும் படிவங்கள் தொழில் பயிற்சிக்கான தேசிய சபை என்.சி.வி.டி. வலைதளம் www.ncvtmis.gov.in –ல் வெளியிடப்பட்டுள்ளது.
(Visitor Counter : 79